**Mesto Vrútky**

**Predkladacia správa**

Určené:

***na zasadnutie Mestského zastupiteľstva vo Vrútkach dňa 24.4.2018***

Názov materiálu:

**Projektový zámer: Poskytnutie finančných prostriedkov na rozvoj výchovy a vzdelávania žiakov v oblasti telesnej a športovej výchovy formou rekonštrukcie telocvične školy Hany Zelinovej vo Vrútkach na rok 2018**

**Dôvodová správa**

**Názov projektového zámeru:** Poskytnutie finančných prostriedkov na rozvoj výchovy a vzdelávania žiakov v oblasti telesnej a športovej výchovy formou rekonštrukcie telocvične školy Hany Zelinovej vo Vrútkach

Ministerstvo školstva, vedy, výskumu a športu Slovenskej republiky vyčlenilo finančné prostriedky na rozvojový projekt zameraný na rozvoj výchovy a vzdelávania žiakov v oblasti telesnej a športovej výchovy formou dostavby, rekonštrukcie alebo výstavby novej telocvične na rok 2018.

Cieľom výzvy je zlepšiť vybavenosť telocviční a zvýšiť počet učebných priestorov – telocviční určených na výchovno-vzdelávací proces v oblasti telesnej a športovej výchovy.

Pod rekonštrukciou telocvične sa rozumejú podľa tejto výzvy len náklady na:

  ·  rekonštrukciu cvičebného priestoru vrátane náraďovne,
  ·  rekonštrukciu elektroinštalácie vrátane osvetlenia cvičebného priestoru (hracej plochy),
  ·  rekonštrukciu strechy (zmena vzhľadu strechy, zmena tepelnoizolačných vlastností),
  ·  rekonštrukciu ústredného kúrenia a vykurovacích telies s cieľom zvýšiť teplotu v

 miestnosti,
  ·  rekonštrukciu sociálneho zariadenia, zdravotechniky a inžinierskych sietí.

Jednou z podmienok poskytnutia príspevku je aj podmienka finančnej spôsobilosti žiadateľa na spolufinancovanie projektu.

Predpokladané náklady projektu sú max. vo výške **150 000,- EUR** s DPH. Výška spolufinancovania zo zdrojov prijímateľa je **20 %.** Na základe vyššie uvedeného predkladáme na schválenie:

**Návrh na uznesenie:**

**Mestské zastupiteľstvo Vrútky schvaľuje:**

1. predloženie žiadosti o finančný príspevok v rámci Výzvy na predkladanie žiadostí z kapitoly Ministerstva školstva, vedy, výskumu a športu Slovenskej republiky na realizáciu projektu: **„Poskytnutie finančných prostriedkov na rozvoj výchovy a vzdelávania žiakov v oblasti telesnej a športovej výchovy formou rekonštrukcie telocvične školy Hany Zelinovej vo Vrútkach“**, ktorý bude realizovaný Mestom Vrútky.

2. zabezpečenie realizácie projektu v súlade s podmienkami poskytnutia pomoci;

3. zabezpečenie finančných prostriedkov na spolufinancovanie realizovaného projektu vo výške **20 %** , čo predstavuje sumu **max. 30 000,- EUR**.

Vo Vrútkach, dňa 12.4.2018

# Spracoval: Mgr. Juraj Gorilák, referát športu, cestovného ruchu a projektov

Predkladá: Mgr. Juraj Gorilák, referát športu, cestovného ruchu a projektov

...................................................

 podpis predkladateľa